b'\n_START_ARTICLE_\nEkonomsko-poslovna fakulteta v Mariboru\n_START_SECTION_\nRazvojni mejniki fakultete\n_START_PARAGRAPH_\n2. julija 1959 je bila ustanovljena Vi\xc5\xa1ja komercialna \xc5\xa1ola v Mariboru. S tem je bil polo\xc5\xbeen temeljni kamen dana\xc5\xa1nje Ekonomsko-poslovne fakultete in Univerze v Mariboru. Namen njene ustanovitve je bil zapolniti vrzel med srednje\xc5\xa1olsko in visoko\xc5\xa1olsko ekonomsko izobrazbo. Leta 1963 se je Vi\xc5\xa1ja komercialna \xc5\xa1ola preimenovala v Vi\xc5\xa1jo ekonomsko-komercialno \xc5\xa1olo (VEK\xc5\xa0). Leta 1969 je postala VEK\xc5\xa0 prva in nekaj let tudi edina visoka \xc5\xa1ola v Mariboru. Leta 1971 se je za\xc4\x8del izvajati podiplomski \xc5\xa1tudij in leta 1976 je bil promoviran prvi doktor znanosti, ki je bil hkrati tudi prvi doktor na mariborski univerzi. Leta 1989 se je VEK\xc5\xa0 preimenoval v Ekonomsko-poslovno fakulteto (EPF). V zadnjih letih si je fakulteta pridobila dve mednarodni akreditaciji in sicer European Council for Business Education (ECBE) in Accreditation Council for Business Schools and Programs (ACBSP).\n_START_SECTION_\n\xc5\xa0tudijski program 3. stopnje               +3 Ekonomske in poslovne vede\n_START_PARAGRAPH_\nDoktorski \xc5\xa1tudijski program je naravnan izrazito raziskovalno. \xc5\xa0tudenti pridobijo poglobljeno znanje in razumevanje najkompleksnej\xc5\xa1ih ekonomskih in poslovnih pojavov na nacionalni in globalni ravni. Program zahteva od \xc5\xa1tudentov individualno raziskovalno delo in rezultate, ki so izpostavljeni kriti\xc4\x8dni presoji profesorjev, \xc5\xa1tudentov in strokovne javnosti._NEWLINE_Po opravljenih predpisanih \xc5\xa1tudijskih obveznostih pridobijo diplomanti doktorskega \xc5\xa1tudijskega programa \xc2\xbbEkonomske in poslovne vede\xc2\xab\xc2\xa0znanstveni naziv doktor znanosti.\n_START_SECTION_\nPodpora \xc5\xa1tudiju\n_START_PARAGRAPH_\nPodporo \xc5\xa1tudentom nudijo referat, mednarodna pisarna, karierni center, knji\xc5\xbenica, tutorji in Izpitni center EPF.\n_START_SECTION_\n\xc5\xa0tudentske organizacije na EPF\n_START_PARAGRAPH_\nAlumni - predstavlja strokovno, znanstveno in dru\xc5\xbeabno sti\xc4\x8di\xc5\xa1\xc4\x8de diplomantov vseh \xc5\xa1tudijskih programov in generacij, ki so \xc5\xa1tudirali na EPF-u. _NEWLINE_\xc5\xa0tudentski svet EPF - \xc5\xa0tudentski svet zastopa interese \xc5\xa1tudentov v razli\xc4\x8dnih organih fakultete, pomaga jim pri re\xc5\xa1evanju razli\xc4\x8dnih te\xc5\xbeav, povezanih s \xc5\xa1tudijem, posreduje mnenja o \xc5\xa1tudijskih programih, u\xc4\x8diteljih, izvaja ankete o zadovoljstvu \xc5\xa1tudentov na EPF in organizira okrogle mize, \xc5\xa1portne igre ter gala dogodek_NEWLINE_leta \xe2\x80\x93 slavnostno \xc2\xbbBrucovanje EPF\xc2\xab._NEWLINE_Klub za marketing EPF (KZM EPF) - je zdru\xc5\xbeenje ambicioznih \xc5\xa1tudentov Ekonomsko-poslovne fakultete, ki aktivno deluje od leta 1997. V klubu so \xc5\xa1tudenti videli prilo\xc5\xbenost, da si za\xc4\x8dnejo graditi svojo poklicno pot in kariero \xc5\xbee v \xc5\xa1tudijskih letih in da imajo ob koncu \xc5\xa1tudija realne mo\xc5\xbenosti za zaposlitev, ki bo primerna pridobljeni izobrazbi._NEWLINE_AIESEC - je globalna, nepoliti\xc4\x8dna, neodvisna, izobra\xc5\xbeevalna organizacija. Glavni interesi \xc4\x8dlanov so globalne teme, vodenje in delo v timu.  Uspe\xc5\xa1no poslovno kariero je z diplomo EPF do danes pri\xc4\x8delo \xc5\xbee okoli 26.000 \xc5\xa1tudentov na dodiplomskem \xc5\xa1tudijskem programu (visoko\xc5\xa1olskem strokovnem programu in univerzitetnem \xc5\xa1tudiju) in \xc4\x8dez 1.000 diplomantov podiplomskega \xc5\xa1tudija (magistrov, magistrov MBA, specialistov in doktorjev znanosti).'